Siku ya ndovu mula mwanaye
Language: Swahili | Genre: Creative_writing

SIKU YA NDOVU KUMLA MWANAWE

Maji bafuni yalikuwa baridi lakini kwa kuwa nilijawa na furaha, sikuhisi ubaridi huo. Niliyaacha yanitiririke kwa mwili wangu kama kwamba nanyeshewa angalau, yakatoe uchafu ulioganda mwilini mwangu. Akilini mwangu fikra za jinsi siku hyo ya ajabu ingekuwa zilikuwa hazinipi nafasi ya kuliwaza jambo jingine. Mikono nayo haikuzubaa ila ilifanya kazi ya kuusugua mwili wangu kihakikisha nimeng'ara. Ama kweli, ilikuwa siku ya kipekee sio kwangu tu ila kwa wale wote wangeiona siku hiyo yaani ilikuwa siku yetu.

Baba kivyake kajipodosha tayari na mavazi yake ya kuoendeza, mama upande mwingine tayari alikuwa kidosho wa kipekee ungedhani ni yeye anaozwa na wala sio bintiye. Kila mtu kajinyoosha kistaarabu kweli . Harusi ya dada ingekuwa ya kivutia kweli kutokana na mwonekano wa watu asubuhi hiyo. Hanna aliyenuna kwa chochote kile kila mtu alitabasamu kiasi cha kuyaona magego. Mipango yote kutoka nyumbani ikakamilika nasi tukaamua tufike kabisa ilinkushuhudia ndoa ya dada.

Ukistaajabu ya Musa basi hujayaona ya Firauni! Kanisa lilimetameta aina zote za maua. Mapambo yaliashiria furaha yenyewe ambayo ingekuwa hapo ndani siki hiyo. Watu walitembea aste aste na kuketi kitako huku burudani ikipeanwa kwao kupitia nyimbo tamu za kitaarab na mashairi kutoka kwa malenga magwiji. Kazi ya yeyote aliyekuwa hapo nadani ilikuwa basi kupimua na kitabasamu. Michezo ya kuigizwa ilichezwa na makindi tofauti yote yakilenga kudhihirisha umuhimu wa uaminifu kwa ndoa, umuhimu wa heshima na umuhimu wa subira kwenye ndoa.

Punde si punde, kanisa lote lilikuwa limejaa hadi pomoni. Bwana harusi akawasili naye dada akawasili. Wote walikuwa wameandamanwa na wazazi ambao kwa sasa nitasema ni wazazi wetu. Padri akahubiri na kitupa mafunzo machache kuhusu ndoa, akatoa Nasaha kwa upande wa wawili hao wote na kuwatakia kila la heri. Padri aliomba kufunga ndoa hiyo kirasmi na hivyo kuhitaji wawili hao waelekee madhabaoni ili kiunganishwa.

Shemeji wangu alikuwa janadume lililobugia mandondo likashiba ndi! Na misuli tinginya ilisheheni mwilini mwake. Macho yake ya kidume yalikuwa wazi kama mlinzi akaavyo wazi kumhakikishia mkubwa wake usalama. Ama kweli dadangu kajua kuteua kati ya wanaume. Dada kwa upande wake hakuavhwa nyuma alirembeka  kiasi Cha kufanya mtu adhani Mungu kachukua siku zake zote kumuumba. Nywele za kijulfa, ngozi laini ajabu , shingo la upanga bila kisahau macho ya gololi. Wawili Hawa walichaguana vilivyo. 

"Na sasa nyinyi mumekuwa bwana na bibi mpaka pale kifo kitakapowatenganisha, kwa jina la baba, la mwana , la roho mtakatifu ," kila mtu akajibu Amina. Haya yote yalifanyika baada ya wawili hao kila kiapo chao Cha ndoa. Kina mama walisakata densi huku bwana na bibi harusi wakiwamegea vipande vya keki yao.watoto walirusha maua kila upande kuonyesha furaha na upendo uliokuwa ukisheheni. Binafsi nilijioata nimetabasamu nisijue kwa nini. Wazazi wa pande zote mbili walizungumza na kuwatakia wanao kila la heri katika kila hatua ya ndoa bila kisahau kuwakumbusha kuwa waendee wosia mara kwa mara ili kukuza ndoa hiyo.

Bwana na bibi harusi walipokea zawadi zao Kem Kem kama mchanga wa baharinj huku kila mmoja akiwaombea kila la heri. Wazee kwa vijana hawakuweza kuficha furaha yao. Vigelegele vilisheheni huku dada na mchumba wake wakielekea garini ili waweze kuelekea kwao. Picha zilichukuliwa kwa wingi ili kuhifadhi na kukumbushana baadae kuhusu siku hiyo. Magari yaliyomsindikiza dada yalikuwa yamepodolewa ajabu. Bwana na bibi harusi hawakuchoka kitabasamu.

Tulipowadia nyumbani kwa bwana na bibi harusi, tuliookelewa kwa vigelegele na nderemo. Densi za kila aina zilichezwa. Tukaoakuliwa mapochopocho kadri tumbo zetu zingeweza kukidhi, si biryani, si pilau, si mahamri sio vyapati yaani kila chakula ungetaka ungeendea tu. Nilikula moaka tumbo likakakataa nikasalimu amri basi. Tulishukuru sana kwa makaribisho hayo ya kiajabu.

Bwana na bibi harusi waliombewa na kuruhusiwa kuoumzika. Tuliamua kurejea nyumbani tukiwa hoi kutokana na uchovu. Furaha tuliyokuwa nayo ilipungua tulipojilata tukirudi bila dada. Kusema kweli nikianza kumpeza mara hihi lakini alikuwa ashavuka kwenye daraja nyingine ya maisha. Nilikubali na tukaenda nyumbani. Ama kweli ilikuwa siku ya ndovu kumla mwanaye.